《书王仲元都巡城上小亭》
宋代·周行己

王子吹箫处，孤城城上台。回回众山入，隐隐一川来。

花草三春合，轩窗四面开。得官兼吏隐，端复谢尘埃。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。